یونانیستان-دا یانغین‌لاری نظارت آلتینا آلماق مومکون اولمادیغیندان احتیاط تدبیری اولا‌راق تخلیه‌لر داوام ائدیر.
یونانیستان-دا 7 گوندور داوام ائدن و یاشاییش منطقه‌لرینه ده تأثیر ائدن یانغین‌لار نظارت آلتینا آلینا بیلمه‌ییب.
اولوسلار آراسی اوزای ایستگاهی یونانیستانی هاوا‌دان ایزله‌ییب. اؤلکه‌‌نی توستو بورودوگو گؤرولوب.
آتیکا-داکی مئشه یانغین‌لاری‌نین توستوسو پایتاخت آتینایا قدر گئدیب چیخیب. شهرین سمبوللاریندان‌ بیری اولان مشهور آکروپولیس قدیم شهرین آرخاسیندا دا آلوو‌لار گؤرونوب.
یاشاییش منطقه‌لرینده تخلیه‌لر داوام ائدیر
آتینانین تخمینن 50 کیلومتر قوزیی ینده پارنیتا داغیندا باش وئرن یانغینلا علاقه‌دار یاشاییش منطقه‌لریندن تخلیه‌لر داوام ائدیر.
بولقاریستان، چکیا، آلبانیا و رومانیادان اولان یانغینسؤن‌دورن‌لر یانغینسؤندورمه ایشلرینه دستک وئریرلر.
اؤلکه‌ده 720 مین هکتاردان چوخ مئشه، تاریم ساحه‌سی و یاشاییش منطقه‌لری کوله چئوریلیب. یونانیستاندا باش وئرن یانغی‌نین توستوسو ایتالیانین سیسیل آداسینا و مالتایا قدر گئدیب چیخیب.
یانغین تؤرتمکده شوبهه‌لی بیلینه‌رک ساخلانیلان 140 نفردن 73-او باره‌سینده جینایت ایشی باشلانیب.
